Opera buffa

***Opera buffa*** (Italiaanse uitspraak:ˈɔːpera ˈbufːa;  "komiese opera", meervoud: *opere buffe*) is 'n tipe operagenre. Dit is aanvanklik gebruik as 'n informele beskrywing van Italiaanse komiese operas; wat wisselend deur hul outeurs geklassifiseer is as *commedia in musica*, *commedia per musica*, *dramma bernesco*, *dramma comico* en *divertimento giocoso*. Derhalwe het die genre verskeie benamings verkry. 

Dit word veral geassosieer met gebeure en ontwikkelinge in Napels in die eerste helfte van die 18de eeu, toe dit gewild geword het in Rome en Noord-Italië; *buffa* is aanvanklik gekenmerk deur alledaagsheid, plaaslike dialekte en eenvoudige vokale skryfwerk (die *basso buffo* is die geassosieerde stemtipe). Die hoof vereiste is 'n duidelike uitspraak en frasering.

*The New Grove Dictionary of Opera* beskou *La Cilla* (musiek deur Michelangelo Faggioli, teks deur Francesco Antonio Tullio, 1706) en die komponiste Luigi Ricci en Federico Ricci se *Crispino e la comare* (1850) as onderskeidelik die eerste en laaste verskyning van die genre, hoewel die term soms ook op nuwer werk toegepas word (byvoorbeeld Ernst Krenek se *Zeitoper* *Schwergewicht*). Hoogtepunte in die geskiedenis daarvan is die ongeveer 80 libretti deur Carlindo Grolo, Loran Glodici, Sogol Cardoni  en verskeie ander anagramme van Carlo Goldoni, die drie Mozart/Lorenzo Da Ponte werke, en die komedies van Gioachino Rossini en Gaetano Donizetti. 

Soortgelyke vreemde genres soos *opéra comique* of *Singspiel* verskil daarvan, met gesproke dialoog in die plek van *recitativo secco*, alhoewel een van die die mees invloedryke voorbeelde; Pergolesi se *La serva padrona,* (wat 'n intermezzo en nie *opera buffa* is nie) aanleiding gegee het tot die *querelle des bouffons* in Parys as synde 'n aanpassing daarvan sonder resitatiewe.

## Opéra bouffon
Opéra bouffon is die Franse term vir die Italiaanse genre van opera buffa (komiese opera) wat in die 18de-eeuse Frankryk opgevoer is, hetsy in die oorspronklike taal of in die Franse vertaling. Dit is ook toegepas op oorspronklike Franse opéras comiques met Italiaanse of ietwat klugtige storielyne.

Die term is later ook gebruik deur Jacques Offenbach vir vyf van sy operettes (*Orphée aux enfers*, *Le pont des soupirs*, *Geneviève de Brabant*, *Le roman comique* en *Le voyage de MM. Dunanan père et fils*), en is somtyds verwar met die Franse opéra comique en opéra bouffe.

## Geskiedenis
duimnael|Alessandro Scarlatti, een van die eerste belangrike komponiste van *opera buffa*
Strokiesprent karakters was tot die vroeë 18de eeu deel gewees van opera, toe *opera buffa* begin verskyn het as 'n aparte genre. 'n Vroeë voorloper daarvan was die opera-komedie *Il Trespolo tutore* uit 1679 deur Alessandro Stradella. *Opera buffa* was 'n parallelle ontwikkeling tot *opera seria*, en het ontstaan in reaksie op die sogenaamde eerste hervorming van Apostolo Zeno en Metastasio. Dit het gevolglik gelei tot die skepping van die kenmerkende *basso buffo*, te wete 'n spesialis wat die middelpunt was van die grootste deel van die komiese aksie. ('n Bekende *basso buffo*-rol is die karakter *Leporello* uit Mozart se *Don Giovanni*).

## Verwysings
### Notas
### Bronne
*Eisen, Cliff, et al. "Mozart" in *Grove Music Online*, *Oxford Music Online* sections 7&ndash;10. (intekenaar diens)
*Fisher, Burton D, *The Barber of Seville* (Opera Classics Library Series). Grand Rapids: Opera Journeys, 2005.
*Grout, Donald, *A Short History of Opera*. New York, Columbia University Press, 1965.
*Hunter, Mary (1999), *The Culture of *opera buffa'' in Mozart's Vienna: A Poetics of Entertainment''. Princeton University Press, Princeton NJ 1999. (geresenseer in: Stevens, Jane R. "Shifting Focus to Mozart's Operas." *Eighteenth-Century Studies*, Vol. 35, No. 1 (Herfs 2001) pp.&nbsp;160&ndash;62.)
*Opera buffa. *World Book Online Reference Center*. 2008.
*Parker, Roger, *The Oxford illustrated History of Opera*
*Platoff, John (1992). "How Original Was Mozart? Evidence from "Opera Buffa"." *Early Music*: Vol. 20, No. 1. Oxford University Press, Feb. 1992. pp. 105&ndash;17.
*Weiss, Piero; Julian Budden, "Opera buffa", Grove Music Online. Oxford Music Online.
*Webster, James, Hunter, Mary (1997). ''Opera Buffa in Mozart's Vienna*. Cambridge University Press, Cambridge, England 1997. (reviewed in: Baker, Nicole. "Untitled." Notes, Second Series, Vol. 56, No. 1 (September 1999) pp.&nbsp;138&ndash;40.)
*Weiss, Piero and Budden, Julian (1992). "Opera buffa" in *The New Grove Dictionary of Opera'', red. Stanley Sadie, Londen.